Anexa 1 la HCL nr. 64/29.11.2023

Necesitatea, oportunitatea și potențialul economic al investiţiei 

Proiectul „MODERNIZARE DRUMURI ÎN COMUNA ION CORVIN, JUDEȚUL CONSTANȚA” va fi inaintat spre finanțare prin Fondul European Agricol pentru Dezvoltare Rurală în cadrul Planului Strategic PAC 2023 – 2027, DR-28 – Crearea/modernizarea infrastructurii rutiere de bază din spațiul rural.
Investiția propusă are ca deziderat modernizarea infrastructurii de bază în Comuna Ion Corvin, județul Constanța pentru:
· Îmbunătățirea condițiilor de trafic;
· Accesibilizarea agenților economici; 
· Facilitarea accesului locuitorilor la instituțiile publice de interes din cadrul comunei;
· Reducerea poluării;
· Creșterea siguranței în trafic.
Obiectivul general al proiectului este modernizarea infrastructurii rutiere din Comuna Ion Corvin după cum urmează:
LOCALITATEA BREBENI:
	- DC36;
LOCALITATEA CRÎNGU:
	- str. Fântânilor;
	- str. Principală;
LOCALITATEA ION CORVIN:
	- str. Valea Mare;
LOCALITATEA RARIȘTEA:
	- str. Ion Creangă;
	- str. Mihai Viteazul;
LOCALITATEA VIILE:
- str. Dunărenilor;
- str. Ion Creangă; 
- str. Radioului;
- str. Rozelor.
NECESITATEA 
Potrivit statisticilor, situația drumurilor din mediul rural este critică, multe dintre localitățile rurale neavând drumuri pietruite sau asfaltate, situație în care se află și Comuna Ion Corvin, străzile ce vor fi modernizate prin proiect fiind la nivel de asfalt degradat, pietruire sau pământ, lucru ce îngreunează accesul auto și pietonal. Din acest motiv se impune modernizarea acestor străzi pentru a se asigura circulația în condiții de maximă siguranță.
Necesitatea proiectului a reieșit din următoarele considerente:
· Deplasarea îngreunată a locuitorilor pentru drumurile pe care au zilnic / săptămânal / ocazional, fie că este vorba de locul de muncă aflat în alt U.A.T., școală, dispensar, biserica, primărie, etc.
· Izolarea locuitorilor în perioadele de timp nefavorabil: drumuri devin impracticabile când plouă abundent sau când ninge, astfel că sunt situații în care locuitorii rămân izolați, accesul fiind posibil doar cu ajutorul utilajelor de deszăpezire, cu tractoare în încercarea de a putea aproviziona comunitatea cu cele necesare;
· Nesiguranța circulației generate în parte de lipsa cu desăvârșire a marcajelor rutiere;
· Poluarea sporită de cantitățile de praf emanate, apărute în urma trecerii mijloacelor de transport sau prin acțiunea naturală a vântului;
· Îngreunarea / stagnarea dezvoltării activităților economice si sociale;
Astfel, prin intermediul implementării proiectului propus spre finanțare se urmărește atingerea următoarelor obiective (economice, sociale, cât și cele legate de protecția mediului):
· se va asigura siguranța circulației prin semnalizarea corespunzătoare și prin existența marcajelor rutiere;
· crearea de rețele secundare și terțiare dezvoltate ce vor determina fluidizarea traficului, creând facilități pentru comunitatea locală și pentru dezvoltarea economică a localității
· scăderea gradului de poluare al aerului prin reducerea cantității de praf emanate, apărute în urma trecerii mijloacelor de transport sau prin acțiunea naturală a vântului;
· evitarea eroziunii solului și a platformei drumurilor prin asigurarea scurgerii corespunzătoare a apelor;



Oportunitatea
Analizând oportunitatea accesării de fonduri prin Planului Strategic PAC 2023 – 2027, precum și obiectivele generale și strategice de dezvoltare ale comunei Ion Corvin coroborat cu faptul că, din bugetul local este imposibil de implementat un astfel de proiect, rezultă ca  prioritate principală investiția în infrastructura rutieră. 
Investiția înaintată spre finanțare, în cadrul DR-28 - Crearea/modernizarea infrastructurii rutiere de bază din spațiul rural, va respecta și susține tematica și principiile de bază stabilite de către finanțator. În acest fel proiectul va fi parte componentă a unei strategii mai ample și impactul său va fi unul semnificativ mai important datorită complementarității sale cu alte măsuri și proiecte de interes regional și național.
Prin implementarea prezentului proiect, se va realiza modernizarea a 3186 ml de străzi, ce vor deservi întreaga populație a comunei Ion Corvin în număr de 1715 de locuitori, la care se adaugă agenți economici, dar și instituții de interes public, după cum sunt prezentați în Anexa 2.

